ሌላው አይነት ደግሞ ሰዎች በሆስፒታል ቆይታቸው የሚጋለጡበት የሆስፒታል አይነቱ መርሳ ነው፡፡ ይሄኛው ባክቴሪያ ጠንከር ያለ ለህይወት አስጊ የሆነ የውስጥ ሰውነት ክፍሎች በሽታ በማምጣት የሚታወቅ ነው፡፡ አሳዛኝ ሆኖ ይህ ባክቴሪያ የሚታከመው በጣም ቁጥራቸው ባነስ በመርፌ አማከኝነት በሚሰጡ መድሃኒቶች ነው፡፡ የነዚህ መድሃኒቶች ዋጋ ደግሞ ባገራችን አነጋገር የትየ ለሌ ነው፡፡ ይህ የባክቴሪያዎች መድሀኒትን የመቋቋም (Resistance) ችሎታ በአሁኑ ወቅት በጣም አሳሳቢ ደረጃ ደርሶአል፡፡ ከመርሳ ውጭ ሌሎች ፀረ ህወሳት መድሃኒቶቸን መቋቋም የሚችሉ ለህይወት አስጊ የሆነ በሽታ የሚያመጡ በርከት ያሉ ባክቴረያዎች አሉ፡፡ ፀረ ህዋሳት መድሃኒትን ያለአግባብ መጠቀም ወይም የታተዘዙ መድሃኒቶችን በትክክል አለመጨረስ የዚህ የባክቴሪያዎች መቋቋም ችሎታ መንስኤ መሆኑ ይታወቃል፡፡
